google/wiki40b huggingface dataset:
Duncan Laurence

Awal kerjaya

Dilahirkan di Spijkenisse, Laurence membesar di Hellevoetsluis. Beliau telah kerjaya muzik di Akademi Rock di Tilburg, bermain dengan beberapa kugiran sekolah, termasuk kugirannya sendiri, The Slick and Suited. Kugiran beliau tersebut telah ditubuhkan pada 2013 dan telah membuat persembahan di Eurosonic Noorderslag.

2014–18: The Voice of Holland

Laurence telah menyertai The Voice of Holland mmusim kelima dengan memilih Ilse DeLange sebagai jurulatihnya. Beliau telah mara sehingga ke separuh akhir sebelum tersingkir.  Pada tahun 2017, beliau tamat belajar di Akademi Rock. Laurence bersama Jihad Rahmouni, telah menulis lagu "Closer" untuk album duo K-pop, TVXQ, New Chapter #1: The Chance of Love.

2019: Pertandingan Lagu Eurovision

Pada Januari 2019, Laurence telah dipilih untuk mewakili Belanda dalam Pertandingan Lagu Eurovision2019. Lagu beliau "Arcade" telah dikeluarkan pada Mac 2019. Pada 18 Mei 2019, Duncan Laurence telah dipilih memenangi pertandingan tersebut yang dipertandingkan di Tel Aviv, Israel dengan mata sebanyak 492 dari 41 juri antarabangsa dan undian penonton. Para juri telah memberi mata sebanyak 231 mata manakala penonton memberi beliau undian sebanyak 261 mata. Markah beliau melebihi 27 mata berbanding pencabar terdekat beliau dari Itali dan 123 mata pencabar dari Rusia. Kemenangan ini menjadikan Laurence sebagai peserta Belanda yang kelima memenangi pertandingan tersebut sejak kali pertama dimenangi oleh Teach-In pada tahun 1975.

Kehidupan peribadi

Seperti yang dinyatakan menerusi akaun Instagram beliau pada Oktober 2018, Laurence mengakui bahawa beliau merupakan biseksual. Menerusi sidang media sebelum pusingan akhir Eurovision, sekali lagi menyatakan kecenderungan seksualiti beliau sebagai biseksual dan berbangga dengannya.
Sainte-Geneviève, Oise

Sainte-Geneviève ialah sebuah komun di jabatan Oise di utara Perancis, wilayah Picardy.
Perlombongan data

Perlombongan data ialah suatu proses menemukan corak dalam set data besar yang melibatkan persimpangan pembelajaran mesin, statistik dan sistem pangkalan data. Proses penting ini menggunakan kaedah kecerdasan untuk memperoleh corak data. Ia merupakan subbidang sains komputer yang bersifat antara disiplin.
Proses ini bermatlamat memperoleh maklumat daripada set data seterusnya menukarkan maklumat tersebut menjadi suatu struktur yang mudah difahami untuk penggunaan selanjutnya. Proses perlombongan ini merupakan langkah menganalisis dalam proses penemuan pengetahuan dalam pangkalan data (knowledge discovery in databases, atau KDD).
Pengasidan lautan

Pengasidan lautan ialah nama yang diberikan kepada pengurangan berterusan okay pH lautan Bumi, disebabkan oleh pengambilan karbon dioksida (CO₂) hasil kegiatan manusia daripada atmosfera Sebahagian daripada komponen karbon dioksida ini akan bertindak balas dengan air menghasilkan asid karbonat agar dapat mencapai serta mengekalkan keseimbangan kimia. Molekul-molekul asid karbonat pula bertindak balasi dengan molekul air membentuk ion bikarbonat dan ion hidronium sehingga meningkatkan keasidan laut.
Peningkatan keasidan air laut diperkirakan mendatangkan banyak akibat seperti penurunan mendadak metabolisme obor-obor jumbo (Dosidicus gigas), penurunan sistem keimunan kerang biru, serta pemutihan batu karang.
Chirmont

Chirmont ialah sebuah komun yang terletak di komun Somme di Picardie di utara Perancis.
Rozas de Puerto Real

Rozas de Puerto Real merupakan sebuah kawasan perbandaran yang terletak di Sepanyol dalam wilayah Madrid
Viloria de Rioja

Viloria de Rioja merupakan sebuah kawasan perbandaran di Sepanyol di Burgos, di komuniti autonomi Castile dan León.
Sungai Ural

Sejarah

Pada Zaman Pertengahan, kota Saray-Jük yang terletak di Sungai Ural bawah merupakan sebuah pusat perdagangan yang penting di Jalan Sutera dan kemudian menjadi satu pusat yang penting kepada Angkatan Kencana dan Angkatan Nogai.
Selepas penaklukannya oleh Rusia pada akhir abad ke-16, pantai Sungai Ural menjadi tempat kediaman kepada orang Kossack Ural. Salah satu kegiatan utama mereka ialah menangkap ikan sturgeon dan ikan-ikan berkait (termasuk ikan sturgeon bintang (ikan sturgeon benar) serta ikan beluga) di Sungai Ural dan di Laut Caspian. Terdapat berbagai-bagai teknik menangkap ikan, dengan yang paling termasyhur merupakan teknik bagrenye (багренье), iaitu melembing ikan sturgeon yang tidur tapa di dalam sarang pada bulan Disember. Satu teknik menangkap ikan lagi adalah pembinaan sebuah tebat yang dikenali sebagai uchug (учуг) melintasi sungai untuk menangkap ikan yang berenang ke hulu sungai untuk bertelur. Sedangkan tebat uchug juga dikenali di Delta Volga, bagrenye dianggap sebagai suatu teknik Ural tersendiri.
Orang Kossack yang pada asalnya dikenali sebagai orang Kossack Yaik tidak suka akan percubaan pemerintahan pusat untuk mengenakan peraturan pada mereka dan kekadang memberontak. Selepas Pemberontakan Pugachev, pemberontakan terbesar yang diketuai oleh Yemelyan Pugachev, Maharani Catherine menamai mereka semula sebagai "Orang Kossack Ural" dan nama Sungai Yaik sebagai Sungai Ural.
Vasily Chapayev, komander Perang Saudara yang termasyhur, dipercayai mati lemas di Sungai Ural pada 5 September 1919.
La Meilleraie-Tillay

La Meilleraie-Tillay ialah sebuah komun di jabatan Vendée di wilayah Pays de la Loire barat Perancis.
Pajang, Benda

Poskod

Poskod yang digunakan di Pajang adalah 15126. Terdapat 5 buah desa di dalam daerah kecamatan Benda.
Sistematik

Sistematik biologi merupakan kajian kepelbagain hidupan pada masa dahulu dan sekarang termasuklah hubungan antara hidupan sepanjang masa. Perhubungan ini digambarkan melalui pokok evolusi (sinonim: kladogram, pokok filogenetik dan philogene).
Sistematik merupakan segala usaha untuk menghuraikan dan merumuskan sesuatu dalam hubungan yang teratur dan logik sehingga membentuk suatu sistem yang bermaksud secara sempurna, menyeluruh, bersepadu, mampu menjelaskan rangkaian sebab akibat berkaitan objeknya  Pengetahuan yang tersusun secara sistematik dalam rangkaian sebab akibat merupakan syarat ilmu yang ketiga.
Unsur kumpulan 3

Sifat kimia

Kumpulan unsur 3 ini mempunyai sifat kimia yang hampir sepenuhnya sama dengan kumpulan unsur 13(memandangkan kumpulan unsur ini terletak di antara kumpulan unsur 2 dan kumpulan unsur 13). Biasanya,dengan sedikit pengecualian, unsur dalam kumpulan ini akan mempunyai nombor pengoksidaan +3 untuk mencapai kestabilan.

Kewujudan

Skandium, ytrium, dan ahli lantanida (kecuali prometium) biasanya wujud dalam kerak Bumi, dan secara relatifnya sangat banyak jika dibandingkan dengan logam blok-d, tetapi juga biasanya lebih sukar untuk diekstrak daripada bijihnya.
Margahurip

Poskod

Poskod yang digunakan di Margahurip adalah 40377. Terdapat 24 buah desa di dalam daerah kecamatan Banjaran.
Ribas de Sil

Ribas de Sil merupakan sebuah kawasan perbandaran yang terletak di Sepanyol dalam wilayah Lugo, Galicia.
Chérisay

Chérisay merupakan sebuah komun di jabatan Pays-de-la-Loire di barat-laut Perancis.
Lawang Agung, Air Periukan

Poskod

Poskod yang digunakan di Lawang Agung adalah 38881. Terdapat 12 buah desa di dalam daerah kecamatan Air Periukan.
Samsons

Samsons adalah sebuah kumpulan muzik Indonesia yang dibentuk pada tahun 2005. Kumpulan ini juga popular di Malaysia dan Singapura.
Anggotanya berjumlah lima orang iaitu Bams, Aldri, Erik, Konde, dan Irfan. Album pertamanya Naluri Lelaki dilancarkan pada tahun 2005.
Lopera

Lopera merupakan sebuah kawasan perbandaran yang terletak di wilayah Jaén, Andalusia, Sepanyol
Menggril

Menggril adalah sejenis kaedah memasak yang melibatkan pengenaan haba kering kepada permukaan makanan, selalunya dari atas atau bawah.
Menggril biasanya melibatkan sejumlah besar haba sinaran langsung dan sering digunakan untuk memasak daging dengan cepat. Makanan terbabit dimasak di atas gril (jejaring dawai terbuka dengan punca haba di atas atau bawah), panci gril (serupa dengan kuali leper tetapi dengan rabung-rabung timbul untuk meniru dawai gril terbuka), ataupun gridel (pinggan leper yang dipanaskan dari bawah). Apabila menggunakan gril, pemindahan haba kepada makanan terutamanya melalui sinaran terma. Bagi panci gril atau gridel pula pemindahan haba dialirkan langsung.
Penggrilan haba langsung boleh mendedahkan makanan kepada suhu-suhu yang melebihi 260 °C (500 °F). Daging gril mendapat bau dan perisa panggang yang tersendiri daripada proses kimia yang digelar tindakbalas Maillard yang hanya berlaku apabila makanan mencecah suhu 155 °C (310 °F).
Kajian-kajian telah menunjukkan bahawa daging lembu, daging khinzir, ayam itik, dan ikan yang digril pada suhu tinggi boleh menyebabkan pembentukan amina heterokitar, benzopirena, dan hidrokarbon aromatik polikitar yang merupakan karsinogen (agen penyebab barah). Pemerapan boleh mengurangkan pembentukan sebatian-sebatian ini. Menggril sering diuar-uarkan sebagai alternatif yang berkhasiat sebagai ganti memasak dengan minyak, tetapi air dan lemak yang tersingkir daripada menggril boleh menyebabkan makanan lebih kering.
Cari Internet

Cari Internet Sdn. Bhd. merupakan sebuah syarikat Malaysia ditubuhkan pada tahun 1996.  Ia mengendalikan laman web eponim Cari.com.my, enjin carian dan portal web pertama negara, bersama-sama dengan kedai bunga dalam talian Flowers.com.my dan perkhidmatan pengehosan web OnNet. Forum Cari, forum internet berbilang bahasa, ialah sebahagian besar daripada laman webnya, dan telah dilaporkan sebagai forum internet terbesar di Malaysia.

Pertikaian undang-undang

Pada tahun 2000, Cari Internet mempunyai pertikaian undang-undang dengan Catcha.com dan dianggap menyamannya kerana pelanggaran hak cipta. Pada tahun 2008 Cari Internet dibawa ke mahkamah atas penyiaran yang dibuat dalam forumnya yang didakwa mencela seorang pengurus akhbar Cina Malaysia Kwong Wah Yit Poh. Cari menolak untuk menjawab tiga surat daripada pengurus yang mendakwa fitnah dan menuntut bahawa Cari mendedahkan identiti poster yang membuat ulasan itu.  Mahkamah Tinggi di George Town memerintahkan Cari untuk mendedahkan maklumat yang diminta dan membayar kos mahkamah untuk pengadu.

Trafik dan kedudukan

Menurut kedudukan Alexa Internet, cari.com.my merupakan laman web ke-144 paling popular di kalangan pelawat Malaysia sebanyak 74.6% pada Mac 2018.
Guru Besar

Guru Besar ialah jawatan tertinggi di sekolah rendah di Malaysia dan juga di sesetengah sekolah di negara lain.
Di Malaysia, sebuah sekolah rendah Gred A diketuai oleh Guru Besar DGA34 dan dibantu oleh tiga orang Guru Penolong Kanan dan jika sekolah ada dua sesi dibantu oleh Guru Penyelia Petang.
Segovia, Sepanyol

Segovia merupakan sebuah kawasan perbandaran di Sepanyol di Segovia, di komuniti autonomi Castile dan León.
Kampus UiTM Samarahan

Sejarah Penubuhan

Kampus UiTM Samarahan merupakan kampus cawangan kedua Universiti Teknologi MARA yang terletak di dalam negeri Sarawak, Malaysia. Kampus ini telah ditubuhkan di Batu Lintang, Kuching sekitar tahun 1973-74. Kini, kampus tetap UiTM Sarawak terletak di Kota Samarahan.Universiti ini merupakan antara universiti awam yang awal dibina di negeri Sarawak.
Gelgel

Poskod

Poskod yang digunakan di Gelgel adalah 80716. Terdapat 18 buah desa/kelurahan di dalam daerah kecamatan Klungkung.
Sekolah Menengah Kebangsaan Guntong

Sejarah

Sekolah ini mula dibina pada awal tahun 2004 dan siap sepenuhnya pada akhir tahun 2004.
Sekolah ini mula menerima kemasukan pelajar tingkatan 1 , 2 , 3 , 4 dan 5 pada tahun 2005.
Fizik matematik

Fizik matematik ialah satu disiplin saintifik yang membangunkan kaedah matematik untuk aplikasi ke dalam masalah-masalah fizik. Tiada kesepakatan sebenar tentang bidang apa yang menjadi sebahagian dari fizik matematik. Definisi tipikal diberikan oleh Jurnal Fizik Matematik ialah: "Aplikasi matematik ke dalam masalah-masalah fizik dan pembangunan kaedah matematik yang sesuai untuk aplikasi tersebut serta formulasi teori-teori fizikal."
Definisi ini bagaimanapun tidak merangkumi situasi di mana keputusan-keputusan dari fizik digunakan pula ke dalam fakta-fakta matematik abstrak untuk membuktikan yang di dalamnya sendiri tidak berkaitan dengan fizik. Sejak dua puluh tahun lalu, fenomena ini menjadi semakin penting disebabkan perkembangan dalam kajian teori rentetan, yang meliputi kajian bidang-bidang baru dalam matematik. Eric Zaslow mencanangkan istilah "fizimatik" (Bahasa Inggeris: physmatics) untuk menerangkan perkembangan ini , walaupun ia mungkin hanya dilihat sebagai sebahagian dari fizik matematik juga.
Antara bidang kajian utama dalam fizik matematik ialah: analisis fungsi, fizik kuantum, geometri, kerelatifan am, kombinatorik, teori kebarangkalian dan fizik statistik. Dalam perkembangan terbaru, berlaku pertembungan di antara teori rentetan dengan cabang-cabang utama matematik seperti geometri Algebra, topologi dan geometri kompleks.
Villaluenga del Rosario

Villaluenga del Rosario merupakan sebuah kawasan perbandaran yang terletak di wilayah Cádiz, Andalusia, Sepanyol
Skuad Malaysia Kejohanan Remaja B-19 AFF 2015

Di bawah adalah skuad Malaysia B-19 yang menyertai Kejohanan Remaja B-19 AFF 2015.
Geran (filem)

Sinopsis

Di Kedah, Ali dan Fatimah dari satu keluarga petani dan pesilat Gayong berasa amat marah dan kesal apabila adik bongsu mereka, Mat Arip, yang terlibat dalam lumba kereta haram dan berjudi, kini lari dengan geran tanah pusaka rumah mereka. Mat Arip telah mencagarkan geran tanah ayah mereka kepada ahlong Haji Daud. Haji Daud pula ialah musuh Pak Nayan dalam silat dan mengugut keluarga mereka. Untuk menjaga nama dan tanah rumah mereka, mereka perlu mencarikan adik supaya tanah mereka tidak diggadai dan membawa adik pulang ke pangkuan ayah mereka.

Penerbitan

FIlem ini mempamerkan silat seni gayong dari Pertubuhan Gayong Pusaka. Filem ini tidak menggunakan pelagak ngeri (stuntman), pelakonnya melakukan aksi sendiri kerana mereka berpengalaman dalam silat atau para pesilat sebenar. Dialog filem ini menggunakan Bahasa Melayu loghat Kedah, dengan sarikata bahasa baku Malaysia disediakan.
Kampong Semabat Bahagia

Pentadbiran

Dari segi pentadbiran, Kampong Semabat Bahagia terletak dalam Mukim Bokok. Mukim Bokok merupakan salah satu
dari 38 mukim yang terdapat di Brunei. Mukim Bokok pula dari segi pentadbiran terletak dalam Daerah Temburong,
Brunei.
Advance Australia Fair

"Advance Australia Fair" adalah lagu kebangsaan Australia dan digubah oleh Peter Dodds McCormick pada akhir kurun ke-19. Ia pertama kali dimainkan pada Hari St. Andrews di Sydney pada tahun 1878. Lagu tersebut telah menjadi pilihan ramai untuk dijadikan lagu kebangsaan berdasarkan pungutan suara 1974, berbanding dengan lagu-lagu lain seperti "Waltzing Matilda" dan "God Save the Queen" (yang juga merupakan lagu kebangsaan Australia pada masa itu). Advance Australia Fair diangkat menjadi lagu kebangsaan oleh kerajaan Bob Hawke pada tahun 1984.
Balangir

Demografik 2001

Menurut bancian India pada tahun 2001, Balangir memiliki bilangan penduduk seramai 85,203. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2011

Menurut bancian India pada tahun 2001 Balangir memiliki kadar pendidikan (kebolehan membaca) 74%, melebihi kadar purata kebangsaan 59.5%; dengan 57% lelaki dan 43% wanita mampu membaca. 11% dari populasi berusia di bawah 6 tahun. (2001)
Mukim Pengadang Buluh

Pentadbiran

Mukim Pengadang Buluh merupakan salah sebuah mukim yang terdapat dalam negara Terengganu, dan juga merupakan satu dari mukim yang terletak dalam pentadbiran Daerah Kuala Terengganu.
Surau Al-Istiqamah, Kampung Seri Langkas Tambahan

Latar belakang

Surau Al-Istiqamah terletak di kedudukan Latitud 3 darjah, 0 minit, 32 saat Utara dan Longitud 101 darjah, 35 minit, 50 saat Timur. Arah kiblatnya adalah pada 292 darjah, 36minit, 39 saat.
Rust (bahasa pengaturcaraan)

Rust ialah sebuah bahasa pengaturcaraan yang dibangunkan oleh Mozilla. Berbeza dengan bahasa pengaturcaraan moden lain, ia tidak menggunakan sebarang pengutip sampah automatik, sebaliknya ia menggunakan konsep pemerolehan sumber adalah pengawalan (RAII).

Contoh

fn main() {    println!("Indahnya Dunia!");}
Penyu lipas

Ciri-ciri

Ianya boleh membesar sehingga 6.0 – 6.5 sm dengan berat yang biasanya di antara 35 – 50 kg. Warna badannya adalah gelap atau coklat buah zaitun dan bahagian bawahnya berwarna putih.

Diet dan Pembiakan

Makanan utamanya adalah udang, obor-obor, ketam dan siput. Musim bertelurnya adalah dari Mac – Jun dan menghasilkan purata telur 100 biji setiap kali bertelur. Telurnya adalah berwarna putih, berkulit lembik dan bergarispusat lebihkurang 4.0 sm.

Taburan

Penyu ini terdapat di Pulau Pinang, Pahang dan Terengganu. Kini bilangan spesies penyu ini yang mendarat untuk bertelur di pantai-pantai Malaysia adalah semakin berkurangan dan diancam kepupusan.
Muzium Perak

Muzium Perak, Taiping merupakan muzium tertua dan pertama di Semenanjung Malaysia yang ditubuhkan sejak tahun 1883. Idea penubuhannya diasaskan oleh Sir Hugh low, Residen Inggeris di Perak ketika itu. Kurator muzium yang pertama adalah Leonard Wray Jr iaitu seorang ahli botani dan geologi.
Muzium Perak terletak di antara persimpangan Jalan Taming Sari dan Jalan Muzium Ulu. Bangunan ini, terletak berhampiran dan berhadapan Penjara Taiping, kira-kira 85 km dari Ipoh, ibu negeri bagi negeri Perak.

Alamat

Jalan Taming Sari,

Taiping, 34000 Perak

Tel  : +605 807 2057

Fax : +605 806 3643

Sejarah

Pembinaan bangunan dibangunkan dalam tahun 1883, yang diberi ilham oleh Sir Hugh Low, Residen British di Perak ketika itu. Semasa pembinaan binaan bangunan, terdapat masalah kewangan yang wujud, dan mengakibatkan pembinaan bangunan telah lewat selama 3 tahun kemudian. Dalam tahun 1889, penambahan bahagian dan belakang dilakukan. Kemudiannya, sayap kanan dan kiri bangunan ditambah dalam tahun 1900.

Kurator

Leonard Wray Jr, merupakan penjaga muzium atau kurator pertama untuk bangunan Muzium Perak ini. Leonard, merupakan seorang yang mahir dalam botani dan geologi.

Bahan Pameran

Artifak yang dikutip dan dikumpulkan datangnya dari Lembah Kinta dan Lembah Lenggong. Muzium Perak telah menghimpun dan mempamerkan kebudayaan Melayu dan Orang Asli dan juga mempamerkan contoh zoologikal. Diantara contoh zoologikal yang ada didalam muzium ini ialah rangka badak sumbu. Selain itu, basikal lama, pameran pengggunaan rotan oleh Orang Asli dan rumah minitur Orang Asli juga dipamerkan.
Diluar bangunan muzium, boleh dapat dilihat, satu jet lama, koc keretapi wap, kereta wap, patung Kolnel Walker, batu tanda kubu Maharaja Lela, batu nisan purba dari Sungkai dan sampan purba.
Geseran

Asal daya geseran

Daya geseran merupakan interaksi mikro antara kedua-dua permukaan yang saling bersentuhan. Daya-daya yang turut bekerja adalah daya elektrostatik pada setiap permukaan. Dahulu dipercayai bahawa permukaan yang licin akan menyebabkan daya geseran (atau tepatnya pekali daya geseran) menjadi lebih kecil nilainya dibandingkan dengan permukaan yang kasar,tetapi kini tidak lagi begitu. Binaan mikro (atau nano secara tepat) pada permukaan benda dapat menyebabkan geseran menjadi minimum, malah cecair tidak lagi dapat membasahinya (kesan lotus).
Kampung Telok Wang, Pendang

Poskod

Poskod yang digunakan di Kampung Telok Wang, Pendang, Kedah adalah 06700.
Ustaz Amirul

Sinopsis

mengisahkan tentang cabaran dan dugaan yang perlu diharungi oleh seorang lelaki berusia 30 tahun bergelar Ustaz Amirul (Ashraf Muslim) yang baru tamat pengajian peringkat sarjana dalam bidang Usuluddin dari Universiti Islam di Mesir. Dengan dikelilingi pelbagai kepura-puraan dan manipulasi budaya moden, Ustaz Amirul akan diduga keteguhannya sebagai pemegang amanah Allah, dalam melaksanakan niatnya untuk memulakan kelas agamanya sendiri. Ustaz Amirul juga telah berjanji kepada ibunya, jika sekiranya dia tidak mempunyai seorang calon isteri setiba dia di usia 30, ibunya berhak untuk memilih mana-mana calon untuk dijadikan teman hidup Ustaz Amirul.
Walaubagaimanapun, pada masa yang sama, keluarga Ustaz Amirul tahu, kepulangannya itu sebenarnya untuk mencari Adawiya (Eira Syazira), punca sebenar mengapa sehingga kini Ustaz Amirul sukar mencari cinta di hatinya. Adawiya merupakan gadis pertama pilihan hatinya sejak di sekolah menengah. Apabila mereka tamat sekolah menengah, mereka sudah merancang untuk diijabkabulkan namun ayah Ustaz Amirul ada impian lain buat anak lelakinya itu. Setelah Ustaz Amirul mendapat tawaran melanjutkan pelajaran di Mesir, ayahnya mengharapkan segulung ijazah sebelum melangsungkan perkahwinan. Oleh kerana tidak mahu mengecewakan keluarganya, Ustaz Amirul terpaksa meninggalkan Adawiya yang pada ketika itu begitu dalam cintanya pada Ustaz Amirul.
Adawiya yang berasa kecewa serta merana, membawa diri ke bandar seterusnya mengikut sepupunya kerja di bandar sebagai kerani. Malang tidak berbau, dia ditipu dan dipermainkan sehingga terjerumus ke dunia gelap pelayan kelab malam (GRO). Hatta, Adawiya terus menjauhkan diri daripada keluarganya dengan merahsiakan perkara sebenar, dan ini membuatkan keluarga Adawiya kecewa terhadap Ustaz Amirul. Lalu, Ustaz Amirul berusaha mencari Adawiya semula, serta memohon maaf daripada keluarganya, akan tetapi, usahanya tidak berjaya.
Manakala di kampung, Anita (Zarynn Min) seorang gadis lincah yang sangat menyukai Ustaz Amirul sanggup melakukan apa sahaja untuk memiliki beliau, termasuklah memfitnah USTAZ AMIRUL yang konon cuba menodainya. Secara tidak langsung, tuduhan Anita mampu menggugat prestasi dan imej Ustaz Amirul yang dianggap sebagai seorang yang bersifat baik oleh keluarga dan penduduk.
Setelah gagal mencari Adawiya, Ustaz Amirul akur dengan ketentuan takdir dan telah bersetuju untuk menikahi Munirah (Siti Saleha), seorang gadis ayu yang bekerja untuk ayahnya. Menjelang hari pertunangan, segala persiapan telah tersedia rapi, tetapi tiba-tiba, Adawiya kembali muncul dalam hidup Ustaz Amirul. Sebagai seorang Ustaz Muda yang berpegang teguh kepada amanah Allah, mampukah Ustaz Amirul menangani dugaanNya sebagai seorang manusia yang sentiasa diuji untuk berlawan dengan nafsu.
Dean Furman

Kehidupan peribadi

Furman seorang yang berbangsa Yahudi, dilahirkan di Camps Bay pinggir kota Cape Town.
GAM (Gyamu)

Sejarah

Single pertama GAM "Thanks!" telah dipasarkan pada 13 September 2006 diikuti Single V 20 September 2006 dan lagu utama untuk filem Sukeban Deka Codename Asamiya Saki dibintangi oleh Aya Matsuura.
Pada Mac 2007, GAM akan menyanyikan lagu tema untuk Rakuten Eagles , sebelumnya dinyanyikan oleh Morning Musume (The Manpower!!!) & DEF.DIVA (Let's Go Rakuten Eagles).
Single keempatnya yang bertajuk "Atsui Tamashii", diumumkan akan dipasarkan pada Ogos 2007, tetapi tiada sebrang berita yang dikeluarkan. Kemudian, lagu itu dimasukkan didalam album kompilasi,Pucchi Best 8.
GAM masih tidak diketahui sama ada akan kembali atau tidak kerana Fujimoto Miki masih dalam hukuman mengenai skandalnya .
Pukulan gendang

Pukulan gendang, dalam bentuk rentak gendang mewakili perkataan atau ungkapan yang lengkap, ialah salah satu bentuk komunikasi jarak jauh awal, seringkali digunakan masyarakat yang tinggal di kawasan berhutan.
Masjid Al-Hashimi

Sejarah

Masjid Al-Hashimi digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid Al-Hashimi adalah Ramli B Chat. Masjid Al-Hashimi memiliki No Daftar: MY-09-AR-00067.